Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: született meg a 2303/2000. (XII. 15.) Korm. határozat, amely a 2000. évi központi költségvetés általános tartalékaiból
Paragraph Index: 251

2002. december 23-án hozott határozatot a rokkantsági nyugdíj 2001. december 1-jétõl való visszaállításáról, a rendszeres szociális járadék egyidejû beszüntetésérõl és beszámításáról, valamint a két ellátás közötti különbözetre 2001. december 1-jétõl járó kamatról. Az országgyûlési biztos a vizsgálatot hatáskör hiányára tekintettel lezárta. OBH 1261/2002. Nem okoz alkotmányos joggal összefüggõ visszásságot a Magyar Posta Rt., ha az elhunyt nyugdíjas nyugdíjutalványát nem fizeti ki a jogosult fiának, hanem visszaküldi azt a Nyugdíjfolyósító Igazgatóságnak. A panaszos sérelmezte, hogy a vele egy háztartásban élõ, 2001. október 15-én elhunyt édesanyja részére kiutalt nyugellátást a Posta, értesítés nélkül, október 17-én visszaküldte a Nyugdíjfolyósító Igazgatóságnak. A 26 423 forintot „utánajárása eredményeként” – még a hagyatéki tárgyalás elõtt – 41 nap elteltével mégis megkapta. Az országgyûlési biztos a jogbiztonsághoz, ezen belül a tisztességes eljáráshoz fûzõdõ jog sérelmének lehetõsége miatt vizsgálatot indított és megkereste a két érintett szervezetet. A nyugellátási utalványok kézbesítésére és kifizetésére a Nyugdíjfolyósító Igazgatóság és a Magyar Posta Rt. között megkötött megállapodásban foglaltak vonatkoznak, azok nem postai küldemények. A megállapodás szerint: „A nyugellátás folyósításának hónapjában elhunyt címzett részére utalványozott ellátásokat 30 E Ft összeghatárig a címhelyen tartózkodó házastársnak – a jogosult átvevõkre vonatkozó szabályok szerint – a Posta a NYUFIG külön rendelkezése nélkül kifizeti. Egyéb esetekben, ha a nyugdíjas elhunyt és ez a Posta tudomására jut, az utalványok összegét a hozzátartozó értesítése nélkül a NYUFIG-nak soron kívül visszaküldi.” Az ügy kapcsán nem volt egyértelmû, vajon milyen indok fûzõdik a nyugellátás átvételére jogosultak körének szûkített, csak a házastársat említõ meghatározásához. Az országgyûlési biztos megkeresésére a Nyugdíjfolyósító

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes